આમિર ખાનને એક્ટર બનવું હતું, પરંતુ તે તેના પિતાને જણાવી શકતો ન હતો. જાવેદ અખ્તરે આમિરના કાકા નાસિર હુસેનને જણાવ્યું કે આમિર હીરો બનવાને લાયક છે. બોલિવૂડમાં તેણે ‘કયામત સે કયામત તક’ ફિલ્મથી ડેબ્યૂ કર્યું, પરંતુ આ પહેલાં તેણે ૪૦ મિનિટની એક શોર્ટ ફિલ્મમાં કામ કર્યું હતું. આમિરે ફિલ્મ એન્ડ ટેલિવિઝન ઇન્સ્ટિટ્યૂટ ઓફ ઇન્ડિયામાં એક્ટિંગનો કોર્સ કર્યો, પરંતુ આ કોર્સ વિશે ઘરમાં કોઇને જણાવ્યું નહીં. આમિરે એક્ટર, આસિ. ડિરેક્ટર અને સ્પોટબોય તરીકે કામ કર્યું. તેણેે ૪૦ મિનિટની શોર્ટ ફિલ્મ ‘પેરેનોઇયા’માં કામ કર્યું અને ત્યાર બાદ તેને ફિલ્મ મેકિંગમાં રસ પડ્યો. આ ફિલ્મ જોઇને શબાના આઝામીએ આમિરનાં ખૂબ જ વખાણ કર્યાં અને તેણે મારા પિતાને એક્ટિંગ સ્કિલ વિશે વાત પણ કરી. •